Wonten mitologi Jepang abad tengahan, manéka "kami" ing "Kojiki" lan "Nihonshoki" dhedhasar téyori Honji suijaku dipunmangertosi minangka wujud sawatawis para Buda lan Bodhisattva utawi dipunanggep sejajar. Kajawi punika, mitologi Jepang abad tengahan kacampur kaliyan unsur-unsur ingkang dipunpendhet saking seni lan carita rakyat, mitologi manéka laladan, sarta nedahaken tingkat kedewaan ugi barang-banrang ingkang boten wonten ing "Kojiki" lan "Nihonshoki". Ing tengahan jaman Edo, Motoori Norinaga nyerat buku kanthi irah-irahan "Kojiki-den" kanthi ancar nglampahi interpretasi isi "Kojiki" dumugi rampung. Buku punika damel sumber utami mitologi Jepang dados éwah saking "Nihonshoki" dados "Kojiki" lan kawontenan mau dumugi sapunika.